CELEX: 52009PC0144
Language: hu
Date: 2009-03-30
Title: Javaslat: a Tanács és a Bizottság határozata Az EU – Albánia Stabilizációs és Társulási Tanácsának a saját eljárási szabályzatáról szóló határozatával kapcsolatos közösségi álláspontról

Fontos jogi nyilatkozat

|

52009PC0144

Javaslat: a Tanács és a Bizottság határozata Az EU – Albánia Stabilizációs és Társulási Tanácsának a saját eljárási szabályzatáról szóló határozatával kapcsolatos közösségi álláspontról  /* COM/2009/0144 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.3.2009COM(2009) 144 véglegesJavaslat:A TANÁCS ÉS A BIZOTTSÁG HATÁROZATAAz EU – Albánia Stabilizációs és Társulási Tanácsának a saját eljárási szabályzatáról szóló határozatával kapcsolatos közösségi álláspontrólINDOKOLÁSAz egyrészről az Európai Közösségek és tagállamaik és másrészről az Albán Köztársaság közötti Stabilizációs és Társulási Megállapodás az összes tagállam 2009. február 26-i megerősítését követően 2009. április 1-jén lép hatályba.Az említett megállapodás 116. cikkével létrehozott Stabilizációs és Társulási Tanács felügyeli a megállapodás végrehajtását, és vizsgálja az annak keretében felmerülő legfontosabb kérdéseket illetve bármely egyéb, közös érdeklődésre számot tartó kétoldalú vagy nemzetközi kérdést.Amint arról a Stabilizációs és Társulási Megállapodás 117. cikke rendelkezik, a Stabilizációs és Társulási Tanács meghatározza saját eljárási szabályzatát. A Megállapodás 120. cikkének megfelelően ez az eljárási szabályzat meghatározza a Stabilizációs és Társulási Tanácsot feladatai teljesítésében segítő Stabilizációs és Társulási Bizottság feladatait.Amint azt a Stabilizációs és Társulási Megállapodás megkötéséről szóló, 2009. február 26-i tanácsi határozat 2. cikkének (1) bekezdése megállapítja, a Stabilizációs és Társulási Tanácson belüli közösségi álláspontot a Bizottság javaslata alapján a Tanács határozata állapítja meg.Következésképpen a Bizottság felkéri a Tanácsot a mellékelt javaslat jóváhagyására.Javaslat:A TANÁCS ÉS A BIZOTTSÁG HATÁROZATAAz EU – Albánia Stabilizációs és Társulási Tanácsának a saját eljárási szabályzatáról szóló határozatával kapcsolatos közösségi álláspontrólAZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre és az Európai Atomenergia-közösséget (Euratom) létrehozó szerződésre,tekintettel az egyrészről az Európai Közösségek és tagállamaik, másrészről az Albán Köztársaság (a továbbiakban: Albánia) között létrejött Stabilizációs és Társulási Megállapodás megkötéséről szóló, 2009. február 26-i tanácsi határozatra és különösen annak 2. cikke (1) bekezdésére,tekintettel a Bizottság javaslatára,mivel:(1) A Stabilizációs és Társulási Megállapodás 116. cikke létrehoz egy Stabilizációs és Társulási Tanácsot.(2) A fenti megállapodás 117. cikke úgy rendelkezik, hogy a Stabilizációs és Társulási Tanács elfogadja saját eljárási szabályzatát.(3) A fenti megállapodás 120. cikke úgy rendelkezik, hogy a Stabilizációs és Társulási Tanácsot egy Stabilizációs és Társulási Bizottság segíti.(4) A fenti megállapodás 120. cikke úgy rendelkezik, hogy a Stabilizációs és Társulási Tanács eljárási szabályzatában meg kell határozni a Stabilizációs és Társulási Bizottság feladatait, valamint rendelkezni kell arról, hogy a Stabilizációs és Társulási Tanács bármely jogkörét a Stabilizációs és Társulási Bizottságra ruházhatja,A KÖVETKEZŐKÉPPEN HATÁROZOTT:Egyetlen cikkAz egyrészről az Európai Közösségek és tagállamaik, másrészről az Albán Köztársaság között létrejött Stabilizációs és Társulási Megállapodás 116. cikke által létrehozott Stabilizációs és Társulási Tanácson belüli, az említett Stabilizációs és Társulási Tanács eljárási szabályzata, illetve az említett Megállapodás 120. cikkében említett Stabilizációs és Társulási Bizottságra átruházott jogok tekintetében a Közösség által elfogadandó álláspont alapja a Stabilizációs és Társulási Tanács e határozat mellékletében szereplő határozattervezete. A Tanács további határozata nélkül el lehet fogadni az erre a határozatra vonatkozó kisebb módosításokat.Kelt Brüsszelben,a Bizottság részéről | a Tanács részéről |az elnök | az elnök |